VŠĮ EUROPOS SOCIALINIO FONDO AGENTŪRA
 
VIEŠOJO PIRKIMO „KONFERENCIJOS ORGANIZAVIMO PASLAUGOS (SPO PROJEKTO)“ (CVP IS NR. 5066633) KOMISIJA

Tiekėjams											   2025-10-27


DĖL ATSAKYMO Į SUINTERESUOTO TIEKĖJO PRANEŠIMĄ

VšĮ Europos socialinio fondo agentūra Centrinės viešųjų pirkimų informacinės sistemos (toliau – CVP IS) priemonėmis gavo pranešimą dėl pirkimo „Konferencijos organizavimo paslaugos (SPO projekto)“ (CVP IS Nr. 5066633), atliekamo atviro (supaprastinto) konkurso būdu (toliau – Pirkimas). 
Pirkimo komisija išnagrinėjo suinteresuoto Tiekėjo pranešimą ir teikia atsakymą:
	Eil. Nr.
	Pranešimas*
	Atsakymas

	1.
	Laba diena.

Prašome paaiškinti ar pagal TS ir pirkimo dokumentus:
- pasiūlymo formos 2, 3,7,8,9,10 pozicijose turime pasiūlyti tik paslaugos organizavimo mokestį? O paslaugos bus apmokamos atskirai?
- ar į pasiūlymą turime įtraukti salės nuomos, vedėjo/moderatoriaus, maitinimo paslaugas, lektorių apgyvendinimą, suveryrų kainas?
- 6 pasiūlymo eilutėje nurodyta fotografavimo paslaugos, maksimalus kiekis - 100 vnt. TS nurodyta kad renginio trukmė 8 val. Prašome paaiškinti kaip skaičiuoti fotografo paslaugas? Prašome patikslinti pasiūlymo formą.
Ačiū.
	Pirkimo sąlygų 2 priedo „Techninė specifikacija“ (toliau – techninė specifikacija) 2 skyriaus „Pirkimo objektas“ 2.1.1. – 2.1.10. punktuose yra nurodyta, kas sudaro norimos įsigyti tarptautinės konferencijos organizavimo ir aptarnavimo paslaugas. Šių paslaugų reikalavimai bei apimtys yra detalizuoti kituose techninės specifikacijos skyriuose. 
Pagal techninės specifikacijos 2 skyriaus „Pirkimo objektas“ 2.1.1. – 2.1.10. punktus parengtas ir pirkimo sąlygų 6 priedas „Pasiūlymo forma“ (toliau – pasiūlymo forma) kur pateikti tie patys punktai – pozicijos, bei prašoma tiekėjų pateikti kiekvienos iš jų įkainį. 
1. Paaiškiname, kad pasiūlymo formos visose pozicijose (1-10 eilutės) tiekėjai turi pateikti įkainius už visos konkrečios nurodytos paslaugos suteikimą, t. y. į įkainį turi įeiti visos konkrečios pozicijos sudedamosios dalys. Kiekviena pozicija apima visą paslaugos suteikimą, o ne tik organizavimą. Paslaugos nebus apmokamos atskirai.
2. Į pasiūlymo kainą turi būti įtrauktos visos tiekėjo išlaidos ir mokesčiai, galintys atsirasti sutarties vykdymo metu, o reikalavimai paslaugai, kas ją sudaro, kokios jos apimtys, kaip minėta, nurodyta techninėje specifikacijoje. Atskirai apmokamų paslaugų perkančioji organizacija nenumato.
3. Pasiūlymo formoje, eilutėje „Fotografavimo paslaugos“ nurodytas maksimalus kiekis – 100 vienetų. Pildant pasiūlymo formą, prašoma pateikti 1 (vienos) nuotraukos įkainį ir automatiškai apskaičiuojama 100 (šimto) vienetų nuotraukų kaina, kuri įeina į bendrą pasiūlymo kainą. Kaip nurodyta techninės specifikacijos 5.5. punkte: „Tiekėjas turi užtikrinti Konferencijos profesionalaus fotografavimo paslaugų teikimą jos metu (turi būti pateiktas ne mažiau nei 100 profesionaliai atlikto aukštos rezoliucijos nuotraukų reportažas iš renginio).“ Į pasiūlymo kainą turi būti įtrauktos visos su šios konkrečios paslaugos suteikimu susijusios išlaidos.
Tiekėjai, pildydami pasiūlymo formą, privalo įkainoti visas techninėje specifikacijoje nurodytas paslaugas pagal joje nustatytus reikalavimus ir apimtis, įtraukdami visas su paslaugos suteikimu susijusias išlaidas ir mokesčius, galinčius atsirasti sutarties vykdymo metu.




Pirkimo komisija
*Kalba netaisyta

